«ШАЯН ТВ» «Балачак җыры» бәйгесен игълан итте 

	«ШАЯН ТВ» каналы янә балалар өчен җырлар эзләп, сәяхәткә чыга. Татарстан Республикасы Президенты каршындагы Татар телен саклау һәм үстерү мәсьәләләре комиссиясе ярдәме белән «ШАЯН ТВ» каналы «Балачак җыры» бәйгесенең өченче сезонын бышлый.	 Бәйгенең максаты – татар телендә балалар өчен җырлар иҗат итүче шагыйрь һәм композиторларны барлау, шул җырларны таныту. Бәйгедә 18 яшьтән өлкәнрәк кешеләр катнаша ала, катнашу бушлай.

«Балачак җыры» бәйгесе 2021 елның 20 декабреннән башлап, 2022 елның 1 июненә кадәр уздырылачак.

Балалар өчен язылган җырның аудио язмасын һәм текстны shayanmuzik@mail.ru адресына 1 майга кадәр җибәрергә яки флеш-карта белән, алдан 570-50-30(28) телефонына шалтыратып, Казан шәһәре, М.Горький урамы,15 адресы буенча алып килергә мөмкин.

Бәйге турында тулырак мәгълүматны “ШАЯН ТВ”сайтыннан белеп булачак, яңалыкларны күзәтеп барыгыз. 
	---	
Шаян

	№ --- | 21.12.2021	


